
PËR DISA NDRYSHIME NË VENDIMIN E KËSHILLIT TË MINISTRAVE NR.12, DATË 9.1.1993 “PËR MIRATIMIN NË PARIM TË PROJEKTIT TË BANKËS BOTËRORE “PËR LEHTËSIMIN E VARFËRISë SË ZONAVE RURALE””

Në statutin e “Fondacionit për zhvillimin rural”, të miratuar me vendimin e Këshillit të Ministrave nr.12, datë 9.1.1993, bëhen këto ndryshime:
1. Emërtimi i fondacionit ndryshohet në “Fondacioni Shqiptar i Zhvillimit”
2. Neni 7 ndryshohet si vijon:
“Këshilli drejtues, i cili në vazhdim do të cilësohet “Këshilli”, do të përbëhet nga:
- Ministër, i caktuar nga Kryetari i Këshillit të Ministrave.
- Zëvendësministri i Financave.
- Sekretari i Shtetit për Pushtetin Lokal.
- Drejtori i Administratës së Përgjithshme të Ndihmës dhe Shërbimeve Sociale.
- Drejtori i Departamentit të Zhvillimit Ekonomik dhe Koordinimit të Ndihmës së Huaj pranë Këshillit të Ministrave.
- Drejtori i APO-s pranë Ministrisë së Bujqësisë dhe Ushqimit.
Anëtarët e këshillit nuk do të paguhen për shërbimet e tyre.
3. Në nenet 8, 12 dhe 20 fjalët “zëvendëskryeministri” zëvendësohet me fjalët “Ministri, i caktuar nga Kryetari i Këshillit të Ministrave”.
Ky vendim hyn në fuqi menjëherë.

